stanford-oval/wikipedia huggingface dataset:
วันมวยไทย
ความเป็นมาของการสถาปนาวันมวยไทย

มวยไทย เป็นศิลปะการต่อสู้ป้องกันตัวของชนชาติไทยมาตั้งแต่โบราณ ดังปรากฏในประวัติศาสตร์และพงศาวดารมาทุกยุคทุกสมัย เป็นการใช้อาวุธของร่างกาย 9 อย่าง หรือที่เรียกว่า นวอาวุธ ได้แก่ มือ 2/เท้า 2/ เข่า 2/ ศอก 2 และศีรษะ 1 ได้อย่างมีประสิทธิภาพ นับเป็นศิลปะการต่อสู้ที่เก่าแก่ประเภทหนึ่งของโลก จากความสำคัญดังกล่าวมานี้ กระทรวงวัฒนธรรม โดยกรมส่งเสริมวัฒนธรรม จึงได้ประกาศขึ้นทะเบียนมวยไทย เป็นมรดกภูมิปัญญาทางวัฒนธรรมของชาติ เมื่อวันที่ 30 กรกฎาคม 2553 ซึ่งจะเป็นมาตรการสำคัญในการส่งเสริมให้เกิดความตระหนักในคุณค่าการยกย่ององค์ความรู้และภูมิปัญญาของบรรพบุรุษ
นอกจากนี้ กระทรวงวัฒนธรรม โดยกรมส่งเสริมวัฒนธรรม ร่วมกับภาคเอกชนที่ดำเนินการเกี่ยวกับมวยไทย และหน่วยงานต่าง ๆ ที่เกี่ยวข้อง มีมติเป็นเอกฉันท์ในการร่วมกันผลักดันให้มีการสถาปนาวันมวยไทยขึ้น โดยได้พิจารณาจากข้อเสนอต่าง ๆ อย่างรอบคอบ ซึ่งในที่สุดได้เห็นชอบให้วันขึ้นเสวยราชสมบัติของสมเด็จพระสรรเพชญ์ที่ 8 (สมเด็จพระเจ้าเสือ) คือ วันที่ 6 กุมภาพันธ์ เป็นวันมวยไทย (วันเสด็จขึ้นเสวยราชสมบัติตรงกับวันที่ 6 กุมภาพันธ์ พ.ศ. 2245) เนื่องจากมีหลักฐานทางประวัติศาสตร์ปรากฏชัดเจน
สมเด็จพระสรรเพชญ์ที่ 8 เป็นพระมหากษัตริย์ที่ทรงพระปรีชาสามารถด้านมวยไทยเป็นที่ประจักษ์  คือ
1. สมเด็จพระสรรเพชญ์ที่ 8 เป็นพระมหากษัตริย์เพียงพระองค์เดียวที่เสด็จออกไปชกมวยกับสามัญชน
2. สมเด็จพระสรรเพชญ์ที่ 8 เป็นพระมหากษัตริย์ที่ทรงมีความสามารถเกี่ยวกับมวยไทยมาก ทรงคิดท่าแม่ไม้ ไม้กลมวยไทยขึ้นมาเป็นแบบฉบับเฉพาะพระองค์ เรียกว่า “มวยไทยตำรับพระเจ้าเสือ” และได้รับการถ่ายทอดเป็นตำรามวยไทยให้แก่คนรุ่นหลังจนถึงทุกวันนี้
3. สมเด็จพระสรรเพชญ์ที่ 8 เป็นพระมหากษัตริย์ที่ใช้ศิลปะมวยไทยในการปกป้องราชอาณาจักรให้รอดพ้นจากการเป็นเมืองขึ้นของชาวต่างชาติ
ในการนี้ คณะรัฐมนตรีได้มีมติเห็นชอบเมื่อวันที่ 3 พฤษภาคม 2554 กำหนดให้วันที่ 6 กุมภาพันธ์ ของทุกปี เป็น “วันมวยไทย”
ดูเพิ่ม

มวยไทย
วันปรีดี พนมยงค์

วันปรีดี พนมยงค์ ตรงกับวันที่ 11 พฤษภาคม ของทุกปี เป็นวันรำลึกถึงวันที่ 11 พฤษภาคม พ.ศ. 2443 ซึ่งเป็นวันเกิดของ นายปรีดี พนมยงค์ หัวหน้าคณะราษฎรสายพลเรือน ผู้นำการปฏิวัติสยาม พ.ศ. 2475 เปลี่ยนแปลงการปกครองของประเทศจากระบอบสมบูรณาญาสิทธิราชย์มาเป็นประชาธิปไตย, ผู้นำขบวนการเสรีไทย ต่อต้านญี่ปุ่นในสงครามโลกครั้งที่สอง และรัฐบุรุษอาวุโสคนแรกของประเทศไทย
ในวันนี้จะมีการจัดงานที่ระลึกโดยองค์กรต่าง ๆ เช่น การปาฐกถาที่จัดโดยสถาบันปรีดี พนมยงค์ งานที่ระลึกที่มหาวิทยาลัยธรรมศาสตร์ ซึ่งปรีดีเป็นผู้ประศาสน์การ (อธิการบดี) คนแรก และถือวันนี้เป็นวันสำคัญ มีงานฉลองรื่นเริงซึ่งเปิดให้ประชาชนทั่วไปได้เข้าร่วม และยังใช้วันนี้จัดกิจกรรมแรกพบนักศึกษาใหม่และให้นักศึกษาใหม่มีโอกาสเข้าร่วมกิจกรรมวันปรีดีด้วย
ปาฐกถาวันปรีดี พนมยงค์ และปาฐกถาปรีดี พนมยงค์

กิจกรรมสำคัญอีกอย่างหนึ่งเพื่อระลึกถึงปรีดี เนื่องในโอกาสวันปรีดี พนมยงค์นี้ก็คือ "ปาฐกถาวันปรีดี พนมยงค์" จัดโดยสถาบันปรีดี พนมยงค์ ซึ่งจะเชิญนักคิดนักวิชาการคนสำคัญมาเป็นองค์ปาฐก โดยก่อนหน้านี้จะจัดในวันปรีดี พนมยงค์ 11 พฤษภาคม แต่ต่อมาได้ย้ายไปจัดในวันที่ 24 มิถุนายน ซึ่งตรงกับวันเปลี่ยนแปลงการปกครอง 24 มิถุนายน พ.ศ. 2475 แทน และเปลี่ยนชื่อเป็น "ปาฐกถาปรีดี พนมยงค์" และในปี พ.ศ. 2547 ได้มีการจัดปาฐกถาพิเศษขึ้นด้วย ในวันที่ 27 มิถุนายน ซึ่งตรงกับวันก่อตั้งมหาวิทยาลัยธรรมศาสตร์และวันที่ประเทศสยามมีธรรมนูญการปกครองแผ่นดินฉบับแรก
พ.ศ. 2549 (24 มิถุนายน) “ภราดรภาพนิยม (Solidarisme) ของปรีดี พนมยงค์” โดย ฐาปนันท์ นิพิฏฐกุล
พ.ศ. 2547 (27 มิถุนายน) ปาฐกถาพิเศษเพื่อเป็นเกียรติแก่ท่านผู้ประศาสน์การ โดย สมคิด จาตุศรีพิทักษ์
พ.ศ. 2547 (24 มิถุนายน) “การอภิวัฒน์ 2475 กับเศรษฐกิจ การเมือง และสังคมยุคใหม่” โดย อนุสรณ์ ธรรมใจ
พ.ศ. 2541 “ธรรมรัฐกับหลัก 6 ประการของคณะราษฎร” โดย ธีรยุทธ บุญมี
พ.ศ. 2540 โดย ประเวศ วะสี
พ.ศ. 2539 โดย ปรีดี เกษมทรัพย์
พ.ศ. 2531 “นโยบายต่างประเทศที่พึงปรารถนา  และ แนวคิดของท่านปรีดี พนมยงค์” โดย วงศ์ พลนิกร
ดูเพิ่ม

วันสุนทรภู่ - ตรงกับวันที่ 26 มิถุนายน (พ.ศ. 2329) ของทุกปี
วันสืบ นาคะเสถียร - ตรงกับวันที่ 1 กันยายน (พ.ศ. 2533) ของทุกปี
วันศิลป พีระศรี - ตรงกับวันที่ 15 กันยายน (พ.ศ. 2435) ของทุกปี
แหล่งข้อมูลอื่น

สนเทศน่ารู้ : วันปรีดี 11 พฤษภาคม, สำนักหอสมุดกลาง มหาวิทยาลัยรามคำแหง
วัน ปรีดี พนมยงค์ สนุก!พีเดีย
สถาบันปรีดี พนมยงค์
ปาฐกถาปรีดี พนมยงค์
วันสิทธิมนุษยชน

| วันสิทธิมนุษยชน |
| --- | --- |
สัญลักษณ์สิทธิมนุษยชน
ชื่ออื่น: เอชอาร์ดี
จัดขึ้นโดย:  สหประชาชาติ
ประเภท: รณรงค์, ตระหนัก
ความสำคัญ: การตระหนักถึงสิทธิมนุษยชน
วันที่: 10 ธันวาคม
ความถี่: ทุกปี
ครั้งแรก: ค.ศ. 1948
วันสิทธิมนุษยชน ตรงกับวันที่ 10 ธันวาคม มีการเฉลิมฉลองทั่วโลก
วันนี้ได้รับเลือกเพื่อยกย่องสหประชาชาติ ซึ่งสมัชชาใหญ่มีมติเห็นชอบและประกาศปฏิญญาสากลว่าด้วยสิทธิมนุษยชน ( Universal Declaration of Human Rights หรือ UDHR) ซึ่งเป็นการแถลงสิทธิมนุษยชนทั่วโลกครั้งแรกและเป็นความสำเร็จใหญ่แรก ๆ ของสหประชาชาติที่เพิ่งก่อตั้ง การก่อตั้งวันสิทธิมนุษยชนอย่างเป็นทางการเกิดขึ้นที่การประชุมใหญ่ที่ 317 ของสมัชชาใหญ่เมื่อวันที่ 4 ธันวาคม 2493 เมื่อสมัชชาใหญ่ประกาศข้อมติที่ 423(5) เชิญชวนให้รัฐสมาชิกทั้งหมดและองค์การอื่นที่สนใจเฉลิมฉลองวันดังกล่าวตามที่เห็นสมควร
ปกติวันนี้มีการประชุมและการนัดพบทางการเมืองระดับสูง และเหตุการณ์และนิทรรศการวัฒนธรรมว่าด้วยประเด็นสิทธิมนุษยชน นอกเหนือจากนี้ เดิมวันที่ 10 ธันวาคม มีการมอบรางวัลสหประชาชาติในสาขาสิทธิมนุษยชนทุกห้าปีและรางวัลโนเบลสาขาสันติภาพ องค์การภาครัฐและนอกภาครัฐจำนวนมากซึ่งมีกิจกรรมในสาขาสิทธิมนุษยชนยังจัดเหตุการณ์พิเศษเพื่อเฉลิมฉลองวันนี้ เช่นเดียวกับองค์การพลเมืองและสังคมจำนวนมาก
วันรณรงค์ลดการใช้รถส่วนบุคคล

| วันปลอดรถ |
| --- | --- |
วันปลอดรถบรัสเซลส์ ค.ศ. 2005
ชื่ออื่น: วันรณรงค์ลดการใช้รถส่วนบุคคล
จัดขึ้นโดย: สมาคมปลอดรถยนต์โลก
ประเภท: รณรงค์
ความสำคัญ: รณรงค์ให้ประชาชนลดการใช้รถยนต์ส่วนบุคคล หันมาใช้การขนส่งสาธารณะ และจักรยานเพิ่มขึ้น
วันที่: 22 กันยายน
ความถี่: ทุกปี
ครั้งแรก: ค.ศ. 1958
วันปลอดรถ หรือ Car Free Day ตรงกับวันที่ 22 กันยายน ของทุกปี องค์กรในประเทศต่าง ๆ ทั่วโลก จะรณรงค์ให้ประชาชนลดการใช้รถยนต์ส่วนบุคคล หันมาใช้รถขนส่งมวลชน และรถจักรยานเพิ่มขึ้น  เพื่อลดปริมาณรถยนต์ในท้องถนน อันส่งผลถึงการลดปัญหามลพิษทางอากาศจากยานพาหนะ และยกระดับคุณภาพอากาศให้ดีขึ้น รวมทั้งลดปัญหาการจราจรติดขัด การเกิดอุบัติเหตุ ช่วยประหยัดเวลาในการเดินทาง และจะส่งผลต่อการประหยัดพลังงานน้ำมัน รวมทั้งช่วยลดค่าใช้จ่ายในการเดินทาง   การรณรงค์จะจัดขึ้นในวันที่ 22 กันยายน และทุกวันอาทิตย์ตลอดเดือนกันยายน
การรณรงค์ลดการใช้รถยนต์ส่วนบุคคล มีขึ้นตั้งแต่ ค.ศ. 1958 ในนิวยอร์ก สหรัฐอเมริกา ค.ศ. 1968 ในเนเธอร์แลนด์ และค.ศ. 1972 ในฝรั่งเศส
วันที่ 22 กันยายน ค.ศ. 1998 มีการรณรงค์ใน 34 เมืองทั่วประเทศฝรั่งเศส ชื่อว่า "En ville, sans ma voiture?" (A day in the city without my car?)
วันพุธที่ 22 กันยายน ค.ศ. 1999 มีการรณรงค์ "En ville, sans ma voiture?" ครั้งที่ 2 ใน 66 เมืองของประเทศฝรั่งเศส และ "In cittá senza la mia auto" ใน 92 เมืองของประเทศอิตาลี นอกจากนี้ ยังมีการรณรงค์ในวันที่ 19 กันยายน 1999 ทั่วประเทศเนเธอร์แลนด์ และวันที่ 26 กันยายน 1999 ทั่วประเทศเบลเยียม ซึ่งตรงกับวันอาทิตย์
วันที่ 21-22 กันยายน ค.ศ. 2000 กำหนดให้เป็น วันปลอดรถสากล (World Car Free Day) มีการรณรงค์ทั่วโลก รวมทั้งในประเทศไทย  นายชวน หลีกภัย นายกรัฐมนตรี ได้ร่วมรณรงค์ด้วยการขี่รถจักรยานจากบ้านพิษณุโลกไปยังทำเนียบรัฐบาล
งาน Bangkok Car Free Day ในปี 2551
ในประเทศไทย ทาง กทม. ร่วมกับองค์กรภาครัฐและเอกชนต่างๆ รวมทั้งองค์กรพัฒนาเอกชน เช่น สสส. Greenpeace จัดให้มีกิจกรรมในช่วงวันสุดสัปดาห์ช่วงที่ใกล้กับวันที่ 22 กันยายน เรียกว่า วัน Bangkok Car Free Day โดยในปี พ.ศ. 2550, 2551 นั้นมีกิจกรรมรวมคนขี่จักรยานและจัดรูปขบวนเป็นแผนที่ประเทศไทย
ในปี ค.ศ. 2005 มีการจัดรณรงค์ชื่อ In town without my car! พร้อมกันใน 1500 เมืองทั่วโลก โดยมีผู้ร่วมกิจกรรมมากกว่า 100 ล้านคน
โรงเรียนเตรียมอุดมศึกษาพัฒนาการ นนทบุรี

| โรงเรียนเตรียมอุดมศึกษาพัฒนาการ นนทบุรี |
| --- | --- |

ที่ตั้ง

เลขที่ 98 หมู่ที่ 10 ทางหลวงท้องถิ่น นบ.ถ 1-0010 ตำบลบางกร่าง อำเภอเมืองนนทบุรี จังหวัดนนทบุรี 11000
พิกัด: 13°50′52.8″N 100°26′35.3″E﻿ / ﻿13.848000°N 100.443139°E﻿ / 13.848000; 100.443139
ข้อมูล
ชื่อเดิม:  • โรงเรียนบางใหญ่  • โรงเรียนเตรียมอุดมศึกษาพัฒนาการ บางใหญ่
ประเภท: โรงเรียนรัฐบาล
คำขวัญ: วิริเยน ทุกฺขมจฺเจติ (บุคคลจะล่วงทุกข์ได้เพราะความเพียร)
สถาปนา: 8 เมษายน พ.ศ. 2502 (65 ปี)
เขตการศึกษา: เขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230150
ผู้อำนวยการโรงเรียน: ปิติ ยางกลาง
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน:  • ไทย  • อังกฤษ  • จีน  • ญี่ปุ่น  • ฝรั่งเศษ  • เกาหลี  • เยอรมัน
สี:   ชมพู   น้ำเงิน
เพลง: "มาร์ช ต.อ.พ.น."
ต้นไม้: ชมพูพันธุ์ทิพย์
เว็บไซต์: www.tpn.ac.th
โรงเรียนเตรียมอุดมศึกษาพัฒนาการ นนทบุรี เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษในสังกัดสำนักงานเขตพื้นที่การศึกษามัธยมศึกษานนทบุรี ตั้งอยู่ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี เปิดสอนในระดับชั้นมัธยมศึกษาตอนต้นถึงระดับชั้นมัธยมศึกษาตอนปลาย แบบสหศึกษา เป็นหนึ่งใน 282 โรงเรียนมัธยมศึกษาที่สำนักงานคณะกรรมการการศึกษาขั้นพื้นฐานจัดให้เป็นโรงเรียนที่มีอัตราการแข่งขันสูง และเป็นโรงเรียนที่มีจำนวนนักเรียนมากที่สุดในจังหวัดนนทบุรี ซึ่งมีจำนวนนักเรียนอยู่ที่ประมาณ 4 พันกว่าคน และถือว่าเป็นโรงเรียนที่มีชื่อเสียงและอัตราการสอบเข้าแข่งขันสูงมากที่สุด เป็นอันดับ 1 ในจังหวัดนนทบุรี
ประวัติ

โรงเรียนเตรียมอุดมศึกษาพัฒนาการ นนทบุรี เดิมมีชื่อว่า โรงเรียนบางใหญ่ เริ่มก่อตั้งเมื่อวันที่ 8 เมษายน พ.ศ. 2502 จากความคิดริเริ่มของว่าที่ร้อยตรี สวัสดิ์ ดวงจันทร์ ศึกษาธิการอำเภอบางใหญ่ในขณะนั้น โดยเปิดสอนครั้งแรกในระดับชั้นมัธยมศึกษาปีที่ 1 โดยใช้หอพระปริยัติธรรมของวัดพิกุลเงิน ตำบลบางม่วง อำเภอบางใหญ่ เป็นสถานที่เรียนชั่วคราว ต่อมาได้ขยายชั้นเรียนเพิ่มเติมจนถึงระดับชั้นมัธยมศึกษาปีที่ 3
ใน พ.ศ. 2512 โรงเรียนบางใหญ่ได้เข้าโครงการปรับปรุงโรงเรียนมัธยมชนบท (ค.ม.ช) รุ่นที่ 6 ต่อจากนั้นได้รับงบประมาณสร้างโรงอาหาร หอประชุม และบ้านพักครู เมื่อจำนวนห้องเรียนเพิ่มขึ้นเรื่อย ๆ จนถึง 10 ห้องเรียน ทำให้อาคารเรียนไม่เพียงพอ ประกอบกับไม่สามารถขยับขยายที่ดินได้ นายบูรณะ โตจำเริญ ศึกษาธิการอำเภอบางใหญ่ และนายชุมพล คำดา ครูใหญ่ในขณะนั้น จึงติดต่อขอใช้ที่ดินบริเวณวัดโบสถ์ดอนพรหมซึ่งมีพระราชปรีชามุนี (พร ปวโร) เจ้าคณะจังหวัดนนทบุรี เป็นผู้ดูแล โรงเรียนได้รับความอนุเคราะห์จากเจ้าอาวาส กรรมการวัด และประชาชนเป็นอย่างดี วันที่ 25 กันยายน พ.ศ. 2512 เจ้าคณะจังหวัดนนทบุรีได้ทำหนังสือยินยอมให้ใช้ที่ธรณีสงฆ์วัดโบสถ์ดอนพรหมเป็นที่สร้างอาคารเรียน โรงเรียนบางใหญ่จึงได้ย้ายมาสอนในที่แห่งใหม่เมื่อวันที่ 22 พฤษภาคม พ.ศ. 2514 เป็นต้นมา
จากนั้น คณะกรรมการบริหารโรงเรียนบางใหญ่ในสมัยที่นายบุญยืน กนกลาวัณย์ เป็นผู้อำนวยการ ได้ร่วมพิจารณาเห็นว่า ผู้ปกครองนักเรียนมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงสมัครเข้าเป็นโรงเรียนในเครือของโรงเรียนเตรียมอุดมศึกษา และได้รับความเห็นชอบจากคุณหญิงบุญเลื่อน เครือตราชู และสมาคมผู้ปกครองและครูโรงเรียนเตรียมอุดมศึกษาให้เข้าเป็นโรงเรียนในเครือของโรงเรียนเตรียมอุดมศึกษา โดยเป็นโรงเรียนน้องของโรงเรียนเตรียมอุดมศึกษาพัฒนาการ เพิ่มชื่อเป็น โรงเรียนเตรียมอุดมศึกษาพัฒนาการ บางใหญ่ ใช้อักษรย่อประจำโรงเรียนว่า ต.พ.ญ และได้รับพระราชทานพระบรมราชานุญาตให้ใช้ตราพระเกี้ยวเป็นเครื่องหมายประจำโรงเรียนตั้งแต่วันที่ 18 พฤษภาคม พ.ศ. 2536 เป็นต้นมา นักเรียนชั้นมัธยมศึกษาตอนปลายจะได้ประดับพระเกี้ยว ผู้ชายใช้เข็มพระเกี้ยวทองและผู้หญิงใช้เข็มพระเกี้ยวเงิน
ในวันที่ 22 กรกฎาคม พ.ศ. 2552 ผู้บริหารโรงเรียนเตรียมอุดมศึกษาพัฒนาการ บางใหญ่ เห็นว่าโรงเรียนตั้งอยู่ในเขตอำเภอเมืองนนทบุรี จึงดำเนินการเปลี่ยนชื่อเป็น โรงเรียนเตรียมอุดมศึกษาพัฒนาการ นนทบุรี ใช้อักษรย่อประจำโรงเรียนว่า ต.อ.พ.น ปัจจุบันโรงเรียนมีเนื้อที่ทั้งสิ้น 35 ไร่ 1 งาน 89.9 ตารางวา
มีคณะสีจำนวน 5 คณะ ได้แก่
คณะราชพฤกษ์ (สีเหลือง)
คณะยูงทอง (สีแสด)
คณะอินทนิล (สีม่วง)
คณะจามจุรี (สีฟ้า)
คณะการเวก (สีเขียว)
ทำเนียบผู้อำนวยการ

| รายชื่อผู้อำนวยการโรงเรียนบางใหญ่> ลำดับ | รายชื่อผู้อำนวยการโรงเรียนบางใหญ่> รายชื่อผู้อำนวยการ | รายชื่อผู้อำนวยการโรงเรียนบางใหญ่> วาระการดำรงตำแหน่ง |
| --- | --- | --- |
| 1. | ว่าที่ร้อยตรี สวัสดิ์ ดวงจันทร์ | พ.ศ. 2502 (รักษาการ) |
| 2. | นายชุมพล คำดา | พ.ศ. 2502–2531 |
| 3. | นายถวิล บุญภักดี | พ.ศ. 2531–2535 |
| 4. | นายบุญยืน กนกลาวัณย์ | พ.ศ. 2535–2536 |
รายชื่อผู้บริหารโรงเรียนเตรียมอุดมศึกษาพัฒนาการ บางใหญ่
| ลำดับ | รายชื่อผู้อำนวยการ | วาระการดำรงตำแหน่ง |
| 1. | นายบุญยืน กนกลาวัณย์ | พ.ศ. 2536–2539 |
| 2. | นายวิศรุต สนธิชัย | พ.ศ. 2539–2541 |
| 3. | นายสมพงษ์ พลสูงเนิน | พ.ศ. 2541–2544 |
| 4. | นายสน ศรีบุญเรือง | พ.ศ. 2544–2546 |
| 5. | นายทรงวิทย์ นิลเทียน | พ.ศ. 2546–2553 |
| 6. | ดร.สุนีย์ สอนตระกูล | พ.ศ. 2553–2555 |
รายชื่อผู้บริหารโรงเรียนเตรียมอุดมศึกษาพัฒนาการ นนทบุรี
| ลำดับ | รายชื่อผู้อำนวยการ | วาระการดำรงตำแหน่ง |
| 1. | ดร.สุนีย์ สอนตระกูล | พ.ศ. 2555–2556 |
| 2. | นายนรากร ไหลหรั่ง | พ.ศ. 2556–2559 |
| 3. | นายโชคดี วิหคเหิร | พ.ศ. 2559–2562 |
| 4. | นางธราภรณ์ พรหมคช | พ.ศ. 2562–2567 |
| 5. | นายปิติ ยางกลาง | พ.ศ. 2567-2569 |
ศิษย์เก่าที่มีชื่อเสียง

จิรชัย มูลทองโร่ย อดีตสมาชิกวุฒิสภา
ธิรารัมไพ สาดแจ่ม นักวิชาการอิสระและนักเขียน
เกียรติประวัติ

ปีการศึกษา 2535 – โรงเรียนได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลโรงเรียนพระราชทานระดับมัธยมศึกษาขนาดกลาง
ปีการศึกษา 2537 – โรงเรียนได้รับรางวัลห้องสมุดโรงเรียนมัธยมศึกษาดีเด่นของกรมสามัญศึกษา
ปีการศึกษา 2538 – โรงเรียนได้รับรางวัลห้องสมุดที่มีผลงานดีเด่นจากสมาคมห้องสมุดแห่งประเทศไทยในพระบรมราชูปถัมภ์สมเด็จพระเทพรัตนราชสุดาฯ สยามบรมราชกุมารี
ปีการศึกษา 2544 – โรงเรียนปฏิรูปการศึกษาดีเด่น โรงเรียนเครือข่ายแกนนำการใช้หลักสูตรสถานศึกษาขั้นพื้นฐาน สหวิทยาเขตนราภินนท์
ปีการศึกษา 2557 - วงดนตรีลูกทุ่งพัชร์จุรีของโรงเรียนได้รับรางวัลชนะเลิศ (รอบแชมป์ฤดูหนาว) จากการประกวดวงดนตรีลูกทุ่ง รายการชิงช้าสวรรค์คอนเทสต์ ปีที่ 9
ปีการศึกษา 2558 – ได้รับเกียรติบัตรเป็นสถานศึกษาวิชาทหารที่ให้ความร่วมมือดีเด่น และได้รับเกียรติบัตรเป็นสถานศึกษาวิชาทหารที่ส่งเสริมการฝึกวิชาทหารเป็นอย่างดียิ่ง จากศูนย์ฝึกกำลังสำรอง วิภาวดี กรุงเทพมหานคร
ปีการศึกษา 2559 - วงดนตรีลูกทุ่งพัชร์จุรีของโรงเรียนได้รับรางวัลรองชนะเลิศ แชมป์ออฟเดอะแชมป์ (แชมป์คัฑลียา มารศรี) จากการประกวดวงดนตรีลูกทุ่ง รายการชิงช้าสวรรค์คอนเทสต์ ปีที่ 10
ปีการศึกษา 2560 – โรงเรียนได้รับคัดเลือกจากกระทรวงศึกษาธิการให้เป็นสถานศึกษาที่ได้รับรางวัลโรงเรียนพระราชทานระดับมัธยมศึกษาขนาดใหญ่พิเศษ
ปีการศึกษา 2566 - วงดนตรีลูกทุ่งพัชร์จุรีของโรงเรียนได้รับรางวัลชนะเลิศ จากการประกวดวงดนตรีลูกทุ่ง รายการชิงช้าสวรรค์สัญจร 2566
ปีการศึกษา 2567 - วงดนตรีลูกทุ่งพัชร์จุรีของโรงเรียนได้รับรางวัลชนะเลิศ ดาวลูกทุ่งเมืองกรุง ครั้งที่ 2 จากการประกวดวงดนตรีลูกทุ่ง มหาวิทยาลัยเทคโนโลยีราชมงคล กรุงเทพฯ
แหล่งข้อมูลอื่น

เว็บไซต์โรงเรียนเตรียมอุดมศึกษาพัฒนาการ นนทบุรี
โรงเรียนเตรียมอุดมศึกษาพัฒนาการ นนทบุรี ที่เฟซบุ๊ก
ข้อมูลพื้นฐานโรงเรียนเตรียมอุดมศึกษาพัฒนาการ นนทบุรีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กโรงเรียนในเครือเตรียมอุดมศึกษาพัฒนาการ |
| --- | --- |
 เตรียมอุดมศึกษาพัฒนาการ  นวมินทราชินูทิศ เตรียมอุดมศึกษาพัฒนาการ  เตรียมอุดมศึกษาพัฒนาการ นนทบุรี  เตรียมอุดมศึกษาพัฒนาการ ฉะเชิงเทรา  เตรียมอุดมศึกษาพัฒนาการ ปราณบุรี  เตรียมอุดมศึกษาพัฒนาการ รัชดา  เตรียมอุดมศึกษาพัฒนาการ ปทุมธานี  เตรียมอุดมศึกษาพัฒนาการ ราชบุรี  เตรียมอุดมศึกษาพัฒนาการ สุวรรณภูมิ  เตรียมอุดมศึกษาพัฒนาการ สระบุรี  เตรียมอุดมศึกษาพัฒนาการ เชียงราย  เตรียมอุดมศึกษาพัฒนาการ ขอนแก่น  เตรียมอุดมศึกษาพัฒนาการ สุราษฎร์ธานี  เตรียมอุดมศึกษาพัฒนาการ เขลางค์นคร  เตรียมอุดมศึกษาพัฒนาการ อุบลราชธานี  เตรียมอุดมศึกษาพัฒนาการ อุดรธานี  เตรียมอุดมศึกษาพัฒนาการ ร้อยเอ็ด  เตรียมอุดมศึกษาพัฒนาการ ยานนาเวศ  เตรียมอุดมศึกษาพัฒนาการ พัทลุง 
| ด ค กโครงการวิทยาศาสตร์พลังสิบ ระดับมัธยมศึกษา |
| --- | --- |
กรุงเทพมหานคร:  บดินทรเดชา (สิงห์ สิงหเสนี)  มัธยมวัดหนองแขม  บางปะกอกวิทยาคม  สุรศักดิ์มนตรี  หอวัง 
ภาคกลางตอนบน:  กรรณสูตศึกษาลัย  ชัยนาทพิทยาคม  ปทุมวิไล  หอวัง ปทุมธานี  อยุธยาวิทยาลัย  ชัยบาดาลวิทยา  สิงห์บุรี  แก่งคอย  อ่างทองปัทมโรจน์วิทยาคม  หนองฉางวิทยา 
ภาคกลางตอนล่าง:  สตรีสมุทรปราการ  สมุทรปราการ  วิสุทธรังษี  เตรียมอุดมศึกษาพัฒนาการ นนทบุรี  กาญจนาภิเษกวิทยาลัย นครปฐม  เตรียมอุดมศึกษาพัฒนาการ ปราณบุรี  เบญจมเทพอุทิศ  ราชโบริกานุเคราะห์  ถาวรานุกูล  สมุทรสาครวิทยาลัย 
ภาคตะวันออกเฉียงเหนือตอนบน:  ขอนแก่นวิทยายน  แก่นนครวิทยาลัย  อนุกูลนารี  ชัยภูมิภักดีชุมพล  ปากคาดพิทยาคม  ผดุงนารี  สุวรรณภูมิพิทยไพศาล  เสลภูมิพิทยาคม  ศรีสงครามวิทยา  สกลราชวิทยานุกูล  ชุมพลโพนพิสัย  หนองบัวพิทยาคาร  สตรีราชินูทิศ  อุดรพิทยานุกูล 
ภาคตะวันออกเฉียงเหนือตอนล่าง:  เบ็ญจะมะมหาราช  ม่วงสามสิบอัมพวันวิทยา  เตรียมอุดมศึกษาพัฒนาการ อุบลราชธานี  นครพนมวิทยาคม  ปากช่อง  พิมายวิทยา  ราชสีมาวิทยาลัย  นางรอง  บุรีรัมย์พิทยาคม  มุกดาหาร  เลิงนกทา  กันทรลักษ์วิทยา  สุรวิทยาคาร  อำนาจเจริญ 
ภาคเหนือตอนบน:  ยุพราชวิทยาลัย  ฝางชนูปถัมภ์  แม่จันวิทยาคม  พานพิทยาคม  สตรีศรีน่าน  พะเยาพิทยาคม  พิริยาลัย  ขุนยวมวิทยา  บุญวาทย์วิทยาลัย  จักรคำคณาทร 
ภาคเหนือตอนล่าง:  พิษณุโลกพิทยาคม  กำแพงเพชรพิทยาคม  ตากพิทยาคม  ตาคลีประชาสรรค์  พิจิตรพิทยาคม  เพชรพิทยาคม  สุโขทัยวิทยาคม  อุตรดิตถ์ 
ภาคตะวันออก:  ระยองวิทยาคม  ศรียานุสรณ์  เบญจมราชรังสฤษฎิ์  บ้านบึง "อุตสาหกรรมนุเคราะห์"  สตรีประเสริฐศิลป์  นครนายกวิทยาคม  ปราจีนกัลยาณี  วังน้ำเย็นวิทยาคม 
ภาคใต้ตอนบน:  เบญจมราชูทิศ  กัลยาณีศรีธรรมราช  อำมาตย์พานิชนุกูล  ศรียาภัย  ตะกั่วป่า “เสนานุกูล”  ภูเก็ตวิทยาลัย  พิชัยรัตนาคาร  สุราษฎร์ธานี  สุราษฎร์พิทยา 
ภาคใต้ตอนล่าง:  หาดใหญ่วิทยาลัย  วิเชียรมาตุ  นราธิวาส  เดชะปัตตนยานุกูล  พัทลุง  คณะราษฎรบำรุง จังหวัดยะลา  สตูลวิทยา
วันคนพิการสากล

| วันคนพิการสากล |
| --- | --- |
ธงผู้ทุกพลภาพ
จัดขึ้นโดย:  สหประชาชาติ
ประเภท: ตระหนัก
ความสำคัญ: ส่งเสริมความเข้าใจในปัญหาความทุพพลภาพ และระดมการสนับสนุนเพื่อศักดิ์ศรี สิทธิ และสวัสดิภาพของคนพิการ
วันที่: 3 ธันวาคม
ความถี่: ทุกปี
ครั้งแรก: ค.ศ. 1992
The Foreign and Commonwealth Office lit up in purple in honor of International Day of Persons with Disabilities in 2018
วันคนพิการสากล (3 ธันวาคม) เป็นวันสำคัญระหว่างประเทศที่สหประชาชาติส่งเสริมตั้งแต่ปี 2535 มีการเฉลิมฉลองโดยมีความสำเร็จระดับต่าง ๆ ทั่วโลก วันนี้จัดขึ้นโดยมุ่งส่งเสริมความเข้าใจปัญหาความพิการและการระดมการสนับสนุนสำหรับศักดิ์ศรี สิทธิและความเป็นอยู่ดีของผู้พิการ นอกจากนี้ ยังมุ่งเพิ่มความตระหนักถึงประโยชน์ที่จะได้จากการรวมผู้พิการเข้ากับทุกแง่มุมของชีวิตการเมือง สังคม เศรษฐกิจและวัฒนธรรม แต่ละปีจะเน้นปัญหาต่างกัน
วันมหิดล

| วันมหิดล |
| --- | --- |
พระฉายาลักษณ์ สมเด็จพระมหิตลาธิเบศร อดุลยเดชวิกรม พระบรมราชชนก
ความสำคัญ: วันคล้ายวันสวรรคตของสมเด็จพระมหิตลาธิเบศร อดุลยเดชวิกรม พระบรมราชชนก พระบิดาแห่งการแพทย์แผนปัจจุบันของไทย
การถือปฏิบัติ:  โรงเรียนแพทย์และหน่วยงานทางการแพทย์และการสาธารณสุข วางพวงมาลาถวายราชสักการะพระราชานุสาวรีย์ 
เริ่ม: 24 กันยายน พ.ศ. 2494 (71 ปี)
วันที่: 24 กันยายน
วันมหิดล เป็นวันระลึกถึงสมเด็จพระมหิตลาธิเบศร อดุลยเดชวิกรม พระบรมราชชนก ตรงกับวันที่ 24 กันยายน ของทุกปี สมเด็จพระมหิตลาธิเบศร อดุลยเดชวิกรม พระบรมราชชนกได้รับการถวายพระสมัญญา พระบิดาแห่งการแพทย์แผนปัจจุบันของไทย จากพระราชกรณียกิจที่ได้ทรงปฏิบัติแก่วงการแพทย์ และการสาธารณสุขของประเทศไทย
พิธีวางพวงมาลาถวายราชสักการะพระรูปที่คณะแพทยศาสตร์ มหาวิทยาลัยศรีนครินทรวิโรฒ เมื่อปี 2565
ในวันมหิดลของทุกปี พระบรมวงศานุวงศ์มีกำหนดเสด็จพระราชดำเนินทรงวางพวงมาลา ณ พระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก ภายในโรงพยาบาลศิริราช แขวงศิริราช เขตบางกอกน้อย กรุงเทพมหานคร ที่เสด็จพระราชดำเนินทรงเปิดเมื่อวันที่ 27 เมษายน พ.ศ. 2493
บรรยากาศวันมหิดล พ.ศ. 2561 ที่โรงพยาบาลศิริราช
ธงวันมหิดล

เมื่อปี พ.ศ. 2503 ศาสตราจารย์ นายแพทย์กษาณ จาติกวณิช ผู้อำนวยการโรงพยาบาลศิริราช มีดำริให้จัดทำของที่ระลึกขึ้น เพื่อมอบเป็นสิ่งตอบแทน แก่ผู้บริจาคช่วยเหลือผู้ป่วยยากไร้ของโรงพยาบาล เป็นธงรูปสามเหลี่ยม ทำจากผ้าต่วนสีขาว พิมพ์ภาพพระราชานุสาวรีย์ สมเด็จฯ พระบรมราชชนก ล้อมรอบด้วยอักษรข้อความ "ที่ระลึกวันมหิดล - วันที่ ๒๔ กันยายน" อยู่ส่วนบน และข้อความ "โรงพยาบาลศิริราช" อยู่ส่วนล่าง โดยทั้งหมดเป็นสีเขียว สำหรับผู้บริจาคตั้งแต่ 10 บาทขึ้นไป และแถบริบบินสีต่างๆ พิมพ์ภาพ(อยู่ซ้ายมือ)และข้อความ(เป็นแนวตรงเรียงแถวสามบรรทัดอยู่ขวามือ)เช่นเดียวกับบนผืนธง สำหรับผู้บริจาคตั้งแต่ 1 บาทขึ้นไป ซึ่งทางโรงพยาบาลมอบหมายให้สโมสรนักศึกษาแพทย์ จัดสรรแก่หน่วยนักศึกษาแพทย์และนักเรียนพยาบาล ที่อาสาออกรับเงินบริจาคในวันที่ 24 กันยายนเพียงวันเดียว แต่ก็ได้รับบริจาคมาเป็นเงิน 69,758 บาท 45 สตางค์
ในปีถัดมา (พ.ศ. 2504) มีการผลิตธงเพิ่มเป็นสามขนาด โดยจะมอบธงขนาดใหญ่ ให้แก่ผู้บริจาคตั้งแต่ 50 บาทขึ้นไป พร้อมทั้งเพิ่มธงสีเขียว พิมพ์ภาพและข้อความด้วยสีขาว อีกลักษณะหนึ่งด้วย จากนั้นเมื่อปี พ.ศ. 2509 จึงเริ่มใช้สีธงตามวันในสัปดาห์ที่ตรงกับวันที่ 24 กันยายน โดยในปีนั้นตรงกับวันเสาร์ จึงผลิตธงด้วยผ้าสักหลาดสีม่วงขึ้นเป็นครั้งแรก และใช้หลักการดังกล่าวมาจนถึงปัจจุบัน นอกจากนี้ยังเริ่มการจัดทำเสาไม้สีขาวพร้อมติดธง เพื่อมอบเป็นที่ระลึกแก่ผู้บริจาคตั้งแต่ 100 บาทขึ้นไปอีกด้วย ต่อมาภายหลัง ก็ยกเลิกการผลิตริบบิน และเปลี่ยนมาเป็นแผ่นสติกเกอร์ รูปสี่เหลี่ยมจัตุรัสสีต่างๆ ซึ่งมีภาพและข้อความเช่นเดียวกันขึ้นทดแทน รวมถึงกลุ่มนักศึกษาแพทย์และนักเรียนพยาบาล ก็จัดเพิ่มวันออกหน่วยรับบริจาค เนื่องจากมีผู้บริจาคมากขึ้นเรื่อยๆ
จนกระทั่งในปี พ.ศ. 2520 ธงที่ระลึกซึ่งเตรียมไว้ มีไม่เพียงพอกับการมอบให้ผู้บริจาค กลุ่มอาสามหาวิทยาลัยมหิดล (ก่อตั้งเมื่อ 10 ตุลาคม พ.ศ. 2510 ด้วยชื่อเริ่มต้นว่า กลุ่มอาสามหาวิทยาลัยแพทยศาสตร์) จึงร่วมแรงร่วมใจกันช่วยจัดทำ จนมีพอเพียงกับความต้องการของผู้บริจาค ในปีต่อมา โรงพยาบาลศิริราชจึงจัดจ้างกลุ่มอาสาฯ ให้เป็นหน่วยหลักในการผลิตธงที่ระลึก มาจนถึงทุกวันนี้ ปัจจุบัน กิจกรรมออกหน่วยรับบริจาค ของคณะนักศึกษาแพทย์และนักเรียนพยาบาลศิริราช จะนำเงินเข้าสมทบทุนศิริราชมูลนิธิ (ก่อตั้งเมื่อ 21 สิงหาคม พ.ศ. 2512) โดยเมื่อบริจาคตั้งแต่ 2,000 บาทขึ้นไป จะได้รับธงที่ระลึกวันมหิดลขนาดใหญ่ เมื่อบริจาคตั้งแต่ 300 บาทขึ้นไป จะได้รับธงที่ระลึกวันมหิดลพร้อมเสาธง เมื่อบริจาคตั้งแต่ 20 บาท จะได้รับธงที่ระลึกวันมหิดล และเมื่อบริจาคสมทบทุน จะได้รับสติกเกอร์ที่ระลึกวันมหิดล
แหล่งข้อมูลอื่น

เว็บไซต์อย่างเป็นทางการ วันมหิดล เก็บถาวร 2016-03-09 ที่ เวย์แบ็กแมชชีน
ธงวันมหิดล
วันเสรีภาพสื่อมวลชนโลก

| วันเสรีภาพสื่อมวลชนโลก |
| --- | --- |
World Press Freedom Day 2017 Poster
วันที่: 3 พฤษภาคม
ความถี่: Annual
สมัชชาใหญ่แห่งสหประชาชาติประกาศให้วันเสรีภาพสื่อมวลชนโลกหรือวันสื่อมวลชนโลกตรงกับวันที่ 3 พฤษภาคมของทุกปี เพื่อสร้างความตระหนักถึงความสำคัญของเสรีภาพสื่อและย้ำเตือนรัฐบาลถึงหน้าที่เคารพและสนับสนุนเสรีภาพในการแสดงออกซึ่งได้รับการคุ้มครองตามปฏิญญาสากลว่าด้วยสิทธิมนุษยชน ข้อ 19 และเป็นเครื่องหมายวันครบรอบปฏิญญาวินด์ฮุก อันเป็นคำแถลงหลักสื่อมวลชนเสรีซึ่งนักหนังสือพิมพ์ชาวแอฟริการวบรวมไว้ในปี 2534
ดัชนีเสรีภาพสื่อ ประจำปี 2023
  Good situation
  Satisfactory situation
  Noticeable problems
  Difficult situation
  Very serious situation
  Not classified / No data
ในวันดังกล่าว ยูเนสโกนำเสนอรางวัลเสรีภาพสื่อโลกยูเนสโก/กีลเลร์โม กาโน (UNESCO/Guillermo Cano World Press Freedom Prize) แก่ปัจเจกบุคคล องค์การหรือสถาบันที่สมควรซึ่งมีส่วนในการปกป้อง และ/หรือ สนับสนุนเสรีภาพสื่อทุกหนแห่งบนโลก โดยเฉพาะอย่างยิ่งเมื่อเป็นการเผชิญอันตราย รางวัลดังกล่าวตั้งขึ้นในปี 2540 และมอบให้ตามคำแนะนำของคณะลูกขุนอิสระซึ่งเป็นวิชาชีพข่าว 14 คน องค์การนอกภาครัฐทั้งระดับภูมิภาคและระหว่างประเทศซึ่งทำงานด้านเสรีภาพสื่อมวลชน และรัฐสมาชิกยูเนสโกเป็นผู้เสนอชื่อผู้เข้าชิงรางวัล
วันสากลแห่งเจ้าหน้าที่รักษาสันติภาพของสหประชาชาติ

| วันสากลแห่งเจ้าหน้าที่รักษาสันติภาพของสหประชาชาติ |
| --- | --- |
The famous UN "Blue Helmet"
จัดขึ้นโดย: United Nations personnel and internationally
ความสำคัญ: Commemorates sacrifice made by UN personnel on peacekeeping missions.
การเฉลิมฉลอง: Presentation of Dag Hammarskjöld Medal
วันที่: 29 พฤษภาคม
ความถี่: annual
"วันสากลแห่งเจ้าหน้าที่รักษาสันติภาพของสหประชาชาติ" ตรงกับวันที่ 29 พฤษภาคมของทุกปี โดยเป็น "วันที่แสดงความขอบคุณต่อชายและหญิงผู้ซึ่งได้ปฏิบัติหน้าที่และยังคงปฏิบัติหน้าที่ต่อไปในปฏิบัติการรักษาสันติภาพของสหประชาชาติ ด้วยความเป็นมืออาชีพ การอุทิศตน และความกล้าหาญในระดับสูง และเพื่อระลึกถึงผู้ซึ่งได้เสียชีวิตไปเพื่อสันติภาพ" วันดังกล่าวกำหนดขึ้นโดยข้อมติสมัชชาใหญ่แห่งสหประชาชาติที่ 57/129 เมื่อวันที่ 11 ธันวาคม พ.ศ. 2545 และเริ่มจัดขึ้นเป็นครั้งแรกในปี พ.ศ. 2546 วันที่ 29 พฤษภาคม เป็นวันครบรอบการจัดตั้งองค์การตรวจตราการพักรบของสหประชาชาติ (UNTSO) ในปี พ.ศ. 2491 เพื่อดูแลการหยุดยิงหลังจากสงครามอาหรับ-อิสราเอลในปีนั้น
วันเบาหวานโลก

โลโก้ของวันเบาหวานโลก
วันเบาหวานโลก เป็นการรณรงค์หลักสร้างความตื่นรู้ในระดับโลกถึงโรคเบาหวาน และจัดขึ้นทุกวันที่ 14 พฤศจิกายนของทุกปี ริเริ่มขึ้นครั้งแรกใน พ.ศ. 2534 โดยสหพันธ์โรคเบาหวานนานาชาติ และองค์การอนามัยโลก เพื่อสนองต่อการเพิ่มขึ้นอย่างน่าตกใจของเบาหวานทั่วโลก วันเบาหวานโลกเป็นการรณรงค์ซึ่งเน้นธีมใหม่ที่เลือกโดยสหพันธ์โรคเบาหวานนานาชาติทุกปีเพื่อชี้ให้เห็นปัญหาที่เผชิญชุมชนผู้ป่วยเบาหวานโลก การรณรงค์นั้นมีขึ้นตลอดทั้งปี แต่วันนี้พิเศษตรงที่เป็นวันเกิดของเฟรเดอริก แบนติง ผู้ร่วมกับชาร์ลส์ เบสต์ เป็นคนแรกที่เข้าใจแนวคิดซึ่งนำไปสู่การค้นพบอินซูลินใน พ.ศ. 2465
แต่ละปี วันเบาหวานโลกมุ่งไปที่ธีมเกี่ยวกับโรคเบาหวาน หัวเรื่องที่ครอบคลุมนั้น รวมไปถึง เบาหวานกับสิทธิมนุษยชน เบาหวานกับวิถีชีวิต เบาหวานกับความอ้วน เบาหวานในผู้ด้อยโอกาสและกลุ่มเสี่ยง เบาหวานในเด็กและวัยรุ่น และพูดคุยเกี่ยวกับโรคเบาหวาน
สำหรับ พ.ศ. 2552-2556 ธีม คือ การศึกษาและป้องกันเบาหวาน
หวัง ตงเฉิง

| วัง ตงเฉิง |
| --- | --- |
เกิด: 24 สิงหาคม พ.ศ. 2524 (43 ปี)
อาชีพ: นักแสดง นักร้อง นายแบบ โปรดิวเซอร์
ปีที่แสดง: พ.ศ. 2548-ปัจจุบัน
สังกัด: HIM International Music WOW Music (HK Only) Pony Canyon (Japan Only)
วัง ตงเฉิง เกิดเมื่อวันที่ 24 สิงหาคม พ.ศ. 2524 (43 ปี) เป็นนักแสดงไต้หวัน อดีตสมาชิกวงฟาเรนไฮต์ ปัจจุบันเป็นศิลปินเดี่ยว
ผลงานเพลง

Fahrenheit (2006)
Two-Sided Fahrenheit (2008)
Love You More and More (2009)
Super Hot (2010)
What Are You Waiting For (2012)